**КУГЛАШКИ САВЕЗ РЕПУБЛИКЕ СРПСКЕ**

**Бања Лука**

# **С Т А Т У Т**

## **КУГЛАШКОГ САВЕЗА РЕПУБЛИКЕ СРПСКЕ**

ГРАДИШКА 30.09.2017. године

На основу чл. 158. Закона о спорту РС, Скупштина Куглашког Савеза Републике Српске, на сједници одржаној 30.09.2017. године усвојила је измјене усклађене са важећим Законом:

### **С Т А Т У Т**

## Куглашког Савеза Републике Српске

 **ОСНОВНЕ ОДРЕДБЕ**

Члан 1.

Куглашка спортска организација Републике Српске има назив Куглашки Савез Републике Српске ( у даљем тексту Савез). Сједиште Савеза је у Бања Луци, Вождовачка 43, тел:051/257-130,жр. 567-162-19000434-20 Сбербанк,е-mail: kuglaski.savez.rs@gmail.com

Члан 2.

Савез је територијална, добровољна, аматерско друштвена спортска организација, удружених општинских удружења, основних куглашких организација и стручних Куглашких организација, тренера и судија на територији Републике Српске.

Члан 2а

 Куглашки савез Републике Српске заједно са Куглашким савезом ФБиХ чини Куглашки савез БиХ који је члан међународне куглашке асоцијације NBC и WNBA/FIQ

Члан 3.

Савез остварује своја права и обавезе у међународним спортским асоцијацијама и савезима самостално и преко заједничког гранског спортског савеза и Олимпијског комитета Босне и Херцеговине.

Члан 4.

Савез може да се удружује у спортске и друге организације ради остваривања заједничких циљева.

Члан 5.

Основно начело одлучивања у Савезу је договарање и споразумјевање, на принципима поштења, морала и самосталности у определењу за поједине одлуке, са правом на издвојено мишљење и потпуну слободу свог мишљења.

Члан 6.

Рад Савеза је јаван, а заснива се на професионалним, аматерским, и моралним вредностима демократског друштва.

Члан 7.

Спорови из међусобних односа свих субјеката у Савезу поводом права, обавеза и одговорности које се остварују у Савезу, решавају се договором, односно путем Комисије за унутрашњу арбитражу у Савезу.

Члан 8.

Савез је правно лице које у правном промету послује у своје име и на свој рачун, те има свој жиро рачун.

 Савез је уписан у регистар Осниовног суда у Бања Луци за вођење регистра удружења грађана, и у регистар спортских организација Министарства породице омладине и спорта РС.

Члан 9.

Печат Савеза је округао са натписом око ивице круга: ″Куглашки Савез Републике Српске - Бања Лука″, ћирилицом. Остала обиљежја Савеза утврђује Управни одбор.

Члан 10

Савез у односима са јавношћу, правним и физичким особама представљају и заступају предсједник скупштине Савеза, предсједник Управног одбора Савеза а изузетно и по одлуци Управног одбора и секретар Савеза.

**ЦИЉЕВИ И ЗАДАТЦИ САВЕЗА**

Члан 11.

Куглашки Савез осим своје основне дјелатности садржане у члану 10. овог Статута обавља и друге допунске дјелатности: истраживачку дјелатност, усавршавање стручних кадрова, организовање такмичења клубова и репрезентације у Земљи и иностранству, трансфер играча тренера и друге дјелатности.

 Савез може у складу са Законом основати и предузеће за обављање привредне и друге дјелатности.

**ЧЛАНСТВО И ОРГАНИ**

Члан 12.

У Савез се удружују:

* куглашки клубови,
* удружења куглашких клубова,
* удружења куглашких судија,
* удружење куглашких тренера.

Члан 13.

Играчи, чланови Куглашких клубова имају аматерски статус. Куглашки клубови, судије и тренери могу формирати удружења.

### **ПРАВА И ОБАВЕЗЕ УДРУЖЕНИХ ОРГАНИЗАЦИЈА**

Члан 14.

Статус удружених организација у Куглашки Савез Републике Српске имају потписници Уговора о удруживању у Савез

Члан 15.

Удружене организације имају права и обавезе да:

* бирају своје представнике у Савез,
* путем својих представника одлучују о свим питањима рада и дјеловања Савеза,
* износе ставове и мишљења о питањима о којима се води расправа на органима Савеза,
* придржавају се одлука органа Савеза,
* удружују средства за провођење заједничких програма,
* врше уплату котизације за финанцирање одређених функција Савеза,
* учествују у расподјели заједнички остварених финанцијских средстава,
* врше контролу рада органа Савеза.

Члан 16.

Статут и друга општа акта удружених организација не могу бити у супротности са овим Статутом и Уговором о удруживању у Куглашки Савез Републике Српске, као и другим општим актима.

Члан 17.

Статус удружених организација Куглашког Савеза Републике Српске може престати:

* престанком постојања удружене организације
* одлуком надлежних органа удружене организације
* одлуком Скупштине Куглашког Савеза Републике Српске

###### УПРАВЉАЊЕ И РУКОВОЂЕЊЕ

Члан 18.

У Куглашком Савезу Републике Српске управљају и руководе колективни органи.

 Колективни органи у Куглашком Савезу Републике Српске су:

* Скупштина,
* Управни одбор,
* Надзорни одбор,
* Комисија за унутрашњу арбитража.

Куглашки органи Куглашког Савеза Републике Српске образују своје органе, комисије и радна тијела.

Члан 19.

Циљеви и задатци органа Куглашког Савеза Републике Српске су:

* утврђивање и остваривање програма и политике развоја и унапређења Куглашког спорта у Републици Српској,
* утврђивање система Куглашког такмичења,
* утврђивање и остваривање заједничких програма, и организација стручног тренерског и судијског рада,
* стварање услова за репрезентацију Куглашког спорта и надзор над куглашком репрезентацијом,
* међународна куглашка сарадња Куглашког Савеза Републике Српске као националног Савеза и члана NBC, WNBA I FIQ-u
* организовање и провођење свих врста такмичења у куглању,
* заједничка регулатива куглашких такмичења, регистрација кадрова, куглана, судија и других стручњака за такмичење и дисциплинске одговорности и дисциплинског поступка,
* стварање услова за финанцирање заједничких програма стручног рада, дјелатности Савезних удружења, клубова и стручних кадрова куглашких репрезентација, међународне сарадње и задатака и послова органа Куглашког Савеза Републике Српске,
* пропаганда Куглашког спорта,
* остваривање осталих задатака и послова од заједничког интереса за дјелове и чланове Куглашког Савеза Републике Српске.
* унапређење куглашког спорта,
* омасовљење куглашког спорта,
* унапређење и развој омладинског и женског куглања,
* развој међународних односа и сарадња у области куглашког спорта,
* организовање такмичења куглашких клубова и селекција,
* остваривање стручног тренерског и судијског рада,
* стварање услова за дјелатност Куглашких организација, удружења и Савеза,
* пропаганда куглашког спорта у Земљи и иностранству,
* борба против употребе стимулативних средстава и наркотика.
* утврђивање критеријума за награђивање куглашица и куглаша за постигнуте спортске успјехе као и куглашких радника за успјешан рад, те институција, организација и пословних субјеката за изузетне доприносе куглашком спорту

СКУПШТИНА

Члан 20.

Скупштина је највиши орган управљања у Савезу. Скупштину сачињавају представници клубова, тренерске организације и судијске организације.

 У Скупштину сваки клуб, те судијска и тренерска организација делегира по 1 (једног) делегата.

 Мандат чланова Скупштине траје 4 године.

Члан 21.

Скупштина врши следеће послове и задатке:

* доноси Статут Куглашког Савеза Републике Српске,
* утврђује пословну политику,
* доноси програм развоја и унапређења куглашког спорта.
* бира и разрјешава дужности предсједника и подпредсједника Савеза,
* бира и разрјешава дужности предсједника, подпредсједника и чланове Управног одбора,
* бира и разрјешава дужности предсједника и чланове Надзорног одбора,
* бира и разрјешава дужности предсједника и арбитре Комисије за унутрашњу арбитражу,
* разматра и усваја извјештај о раду Управног одбора,
* разматра и усваја извјештај о раду Надзорног одбора,
* даје смјернице и упутства за рад органа Савеза,
* врши и друге послове и задатке предвиђене Статутом и другим актима Савеза.

Члан 22.

Сједница Скупштине се одржава најмање једном годишње. Сједницу Скупштине сазива и припрема Предсједник. У колико оцјени за неопходно Управни одбор сазива ванредну сједницу Скупштине или 1/3 чланова Скупштине.

 Сједница редовне Скупштине мора се заказати најмање 30 дана прије одржавања исте.

 Скупштина може пуноважно доносити одлуке ако сједници присуствује већина изабраних чланова.

 Одлуке се доносе већином гласова присутних чланова.

 Кад Скупштина доноси Статут, за одлуку морају гласати најмање 2/3 присутних чланова Скупштине.

Кад Скупштина КСРС одлучује о кадровским питањима (Управни одбор, Надзорни одбор и Комисија за унутрашњу арбитражу), за одлуку мора гласати надполовичан број присутних чланова Скупштине

**УПРАВНИ ОДБОР**

Члан 23.

Управни одбор је извршни орган и орган руковођења у Савезу.

 Управни одбор има 7 (седам) чланова.

 Чланови Управног одбора се бирају на период од 4 године.

 Управни одбор може за вријеме свог мандата да промјени највише једну трећину својих чланова.

 Чланове Управног одбора бира Скупштина на приједлог Предсједника Управног одбора Куглашког Савеза.

 Предсједник Управног опдбора је обавезан сазвати сједницу УО КСРС на захтјев:

* 1/3 чланова УО КСРС
* 2/3 Надзорног одбора
* 1/3 чланова скупштине

Члан 24.

Управни одбор има следеће послове и задатке:

* води пословну политику,
* утврђује предлог Статута,
* доноси све остале опште акте,
* одрећује висину чланарине у Савезу
* предлаже кандидатуру за организацију међународних куглашких смотри и такмичења, свјетских и европских куглашких првенстава и купова
* доноси одлуку о систему сталних такмичења на нивоу Републике,
* предлаже програме и планове рада,
* проводи Одлуке и закључке Скупштине, стара се о њиховој реализацијии подноси Скупштини извјештај о свом раду,
* стара се о предузимању мјера за развој аматерског куглања,
* усваја финанцијски план и завршни рачун,
* усваја периодичне обрачуне,
* бира из својих редова предсједника и подпредсједника Управног одбора у случају када би поднијели оставку или би дефинитивно били спријечени да обавља ову дужност до краја свог мандата,
* бира из својих редова предсједника и чланове Надзорног одбора у случајевима да је неко од њих поднио оставку или је дефинитивно спријечен да обавља ову дужност до краја мандата,
* бира и разрјешава дужности секретара Савеза,
* бира и разрјешава дужности Предсједнике и чланове својих органа и радних тијела,
* усваја извјештај о раду Стручног одбора, и Селектора репрезентација.
* усваја извјештај о раду својих органа и радних тијела,
* доноси пропозиције сталних такмичења на Републичком нивоу,
* руководи са сталним такмичењима на Републичком нивоу,
* доноси календар такмичења на предлог Стручног одбора,
* закључује утакмице репрезентација и одређује мјесто њиховог

одржавања,

* доноси свој програм и план рада,
* врши надзор и контролу рада судијске организације, а у случају нарушавања принципа куглашког спорта у овој организацији, доноси одлуке до засједања Скупштине судијске организације,
* обавља и друге послове за које га овласти Скупштина или су предвиђени општим актима.

Члан 25.

Сједницу Управног одбора Савеза, сазива Предсједник Управног одбора.

 Сједницу припрема Секретар Савеза.

 Управни одбор може доносити одлуке ако сједници присуствује већина од укупног броја чланова.

 Кад Управни одбор доноси одлуке о систему такмичења, усвајању Правилника и осталих општих аката, финанцијски план и завршни рачун Савеза и одлуке о кадровским питањима, за одлуку морају гласати већина чланова Управног одбора.

Члан 26.

Управни одбор бира и разрјешава дужности Предсједника и чланове својих сталних и повремених органа и радних тијела.

 Стални органи Управног одбора су:

* стручни савјет,
* комесар такмичења,
* дисциплински комесар,
* комесар за жалбе

- комесар за регистрацију.

**ОДБОР ЗА ХИТНА ПИТАЊА**

Члан 27.

Одбор за хитна питања одлучује између двије сједнице Управниог одбора, о питањима из надлежности Управниог одбора која захтјевају хитно рјешавање.

 Одлуке овог органа верификује Управни одбор на наредној својој сједници.

 Чланови одбора за хитна питања су: Предсједник Савеза, Предсједник Управниог одбора и Секретар Савеза.

Члан 28.

Послови и задатци, начин формирања, рад и и одлучивање органа Управниог одбора, ближе се утврђују Пословником о раду органа, и осталим актима Куглашког Савеза Републике Српске.

####  **СТРУЧНИ САВЈЕТ**

Члан 29.

Стручни савјет је највиши стручни орган Куглашког Савеза Републике Српске.

 Стручни савјет има 5 чланова, укључујући и предсједнка.

 Управни одбор бира предсједника Стручног савјета, а на његов предлог остале чланове Стручног савјета.

 Стручни савјет може за вријеме свог мандата да промјени највише трећину својих чланова, а да по потреби кооптира своје повремене чланове.

 Чланови Стрчног савјета бирају се из редова Куглашких тренера, судија, стручњака за спортску медицину и осталих стручних професија.

 Чланови Стручног савјета су по функцији Селектор репрезентација - тренери селекција.

Члан 30.

Стручни савјет врши следеће послове и задатке:

* утврђује стручне програме развоја куглашког спорта,
* утврђује планове и програме стручно-педагошког рада са куглашким репрезентацијама,
* обезбеђује оствривање исртаживачког развојног и научно-стручног рада на нивоу Савеза,
* утврђује предлог одлука о систему такмичења на нивоу Републике,
* утврђује календар такмичења,
* утврђује предлог општих аката који се односе на стручно-педагошки рад,
* разматра извјештај о раду и програме рада селектора и тренера репрезентације,
* врши и друге послове и задатке из домена стручно педагошког рада, на основу аката Савеза или на основу одлука Скупштине и Управног одбора.

Члан 31.

Стручни савјет ради на сједницама које сазива Предсједник. Стручни савјет може пуноважно одлучивати ако сједници присуствује половина укупног броја сталних чланова. Одлуке се доносе већином гласова присутних чланова

 **НАДЗОРНИ ОДБОР**

Члан 32.

Надзорни одбор је орган надзора и контроле у Савезу. Стара се о спровођењу и поштовању одредби Статута и других аката, одлука органа, извршавања финанцијског плана, намјенског и рационалног коришћења средстава. О уоченим непревилностима, Надзорни одбор обавјештава Скупштину, Управни одбор, Секретара и захтјева од њих да их отклоне.

 Надзорни одбор има 3 (три) члана укључујући и Предсједника.

 Предсједника и чланове Надзорног одбора бира Скупштина Савеза на период од 4 (четири) године.

 Одлуке Надзорног одбора се доносе већином гласова укупног броја чланова.

 **КОМИСИЈА ЗА УНУТРАШЊУ АРБИТРАЖУ**

Члан 33.

Комисија за унутрашњу арбитражу је независан и самосталан орган, надлежан за рјешавање спорова поводом права, обавеза и одговорности које се остварују у Куглашком Савезу Републике Српске.

 Комисија за унутрашњу арбитражу има 3 (три) члана, укључујући и предсједника.

 Предсједника и арбитре Комисије за унутрашњу арбитражу бира и разрјешава дужности Скупштина Савеза.

Чланови Комисије за унутрашњу арбитражу се бирају из редова лица правне стуке, или који су обављали високе административне функције.

 Предсједник и арбитри Комисије за унутрашњу арбитражу бирају се на период од 4 године.

 Сва остала питања која се односе на рад Комисије за унутрашњу арбитражу, уређују се Правилником о раду ове Комисије.

 **ПРЕДСЈЕДНИК САВЕЗА**

Члан 34.

Предсједника Савеза бира Скупштина на период од 4 године.

 Предсједник представља Савез, предсједава сједницама Скупштине и Одбора за хитна питања.

 У случају оставке Предсједника или Подпредсједника или њихове дефинитивне спријечености да у будуће ту дужност обављају, Управни одбор бира из својих редова новог Предсједника, односно Подпредсједника чији мандат траје до прве наредне сједнице Скупштине Савеза.

 Подпредсједника Савеза бира Скупштина на период од 4 године и исти замјењује Предсједника Савеза у случајевима његове привремене одсутности или привремене спријечености да обавља функцију.

 **СЕКРЕТАР САВЕЗА**

Члан 35.

Секретар извршава одлуке Скупштине и Управни одбора и стара се о спровођењу одлука осталих органа Савеза.

 Секретар се бира на период од 4 године.

 Ближе одредбе о условима за избор Секретара Савеза одређује Управни одбор.

**СЕЛЕКТОР-ТРЕНЕР РЕПРЕЗЕНТАЦИЈА**

Члан 36.

Селектор репрезентација је носилац одговорне стручне функције у куглашком савезу Републике Српске.

 Селектора репрезентације бира и разрјешава дужности Управни одбор Куглашког савеза РС.

 Селектор репрезентације се бира на период од 4 (четири) године.

 Селектор репрезентација прати форму и активност кандидата за репрезентативне селекције уз сарадњу са тренерима клубова.

 Селектор репрезентација врши избор репрезентативаца за све селекције у чему је потпуно самосталан.

**ОПШТИ АКТИ САВЕЗА**

Члан 37.

Општи акти Куглашког Савеза Републике Српске су: Статут, Правилници, Одлуке, препоруке, закључци и пословник о раду.

Члан 38.

Статут је основни општи акт Куглашког Савеза Републике Српске.

 Правилници су општи акти којима се шире уређују поједина подручја рада Савеза и органа Савеза.

 Одлуке су општа акта којима се утврђују конкретна питања рада органа Савеза.

 Препоруке су писмени акти којима се уређује остваривање задатака на поједеним програмским подручјима рада.

 Закључци су ставови органа о појединим конкретним питањима рада.

 Пословници о раду органа Куглашког Савеза Републике Српске су општи акти којима се уређују задатци, састави, и начин рада појединих органа и радних тијела Савеза.

Члан 39.

Доношење Статута, Правилника, као општих аката предходи организована расправа о приједлогу ових аката која траје по правилу најмање мјесец дана.

**ОСТАЛА ПИТАЊА ДЈЕЛАТНОСТИ КУГЛАШКОГ САВЕЗА РС**

Члан 40.

Управни одбор и носиоци функција у Савезу, организују обавјештавање чланова Савеза и друге јавности о раду и ставовима Куглашког Савеза Републике Српске.

Члан 41.

Куглашки Савез Републике Српске води надзор над Куглашким репрезентацијама у свим категоријама куглања које презентују куглашки спорт у земљи и иностранству.

 Органи Савеза стварају услове за припремеу и такмичење Куглашких репрезентација.

Члан 42.

Куглашки Савез Републике Српске додјељује признања и награде за допринос у развоју и унапређењу Куглашког спорта у Републици Српској.

 У Правилнику о признањима и наградама Куглашког Савеза Републике Српске, утврђују се врсте и начин додјеле признања Куглашког Савеза Републике Српске.

Члан 43.

Куглашки Савез Републике Српске има финанцијски план којим се распоређују средства за финанцирање задатака и послова Савеза.

 Куглашки Савез Републике Српске има Завршни рачун који садржи биланс прихода и расхода Савеза за сваку годину.

Члан 44.

Средства Савеза остварују се из куглашке и ван куглашке дјелатности.

 Средства из куглашке дјелатности могу бити доприноси и накнаде клубова за рад Савеза, накнада клубова за учешће у лигашком такмичењу, део прихода из трансфера играча у земљи и иностранству, чланарине и донације пријатеља куглања.

Средства из ван куглашке дјелатности су из прихода од регистрованих дјелатности Куглашког Савеза Републике Српске, привредног или сличног карактера, те средства из буџета која додјељује Министарство породице, омладине и спорта, за реализацију програма развоја куглашког спорта у Републици.

**РЈЕШАВАЊЕ СПОРОВА**

Члан 45.

Спорови из међусобних односа свих субјеката у куглашкој организацији, односно чланова куглашке организације, рјешавају се споразумно, односно путем Спортске арбитраже.

 Спортска арбитража се формира на нивоу Куглашког Савеза Републике Српске и осталих удружења куглашких клубова и асоцијација.

 Чланови куглашких организација не могу се за рјешавање међусобних спорова поводом права, обавеза и одговорности које се остварују у куглашким организацијама, обраћати судовима ван куглашких организација, у колико спорно питање предходно није расправљано путем Спортске арбитраже.

**ПРЕСТАНАК РАДА КУГЛАШКОГ САВЕЗА РС**

Члан 46.

Куглашки Савез Републике Српске престаје са радом доношењем одлуке од стране Скупштине Куглашког Савеза Републике Српске.

 Одлуку Скупштине Куглашког Савеза Републике Српске о престанку рада Савеза доноси двотрећинска већина присутних чланова Скупштине.

Члан 47.

У случају престанка рада Куглашког Савеза Републике Српске, његова имовина предаје се на чување Министарству породице, омладине и спорта Републике Српске све док се не формира иста организација са истим циљевима и задатцима.

**ПРЕЛАЗНЕ И ЗАВРШНЕ ОДРЕДБЕ**

Члан 48.

Конституисање Куглашког Савеза Републике Српске и удружења по одредбама овог Статута извршиће се у року од 6 мјесеци од његовог доношења.

Члан 49.

Општа акта Куглашког Савеза Републике Српске у складу са овим Статутом донијеће се у року 6 мјесеци од усвајања овог Статута.

Члан 50.

Сви Савези, удружења, клубови и остале основне организације, ускладиће своје Статуте и остала општа акта са овим Статутом у року од 8 мјесеци од његовог доношења.

Члан 51.

Доношењем овог Статута престаје да важи Статут Куглашког Савеза усвојен 02.11.1996. године.

 П Р Е Д С Ј Е Д Н И К С К У П Ш Т И Н Е

 КУГЛАШКОГ САВЕЗА РЕПУБЛИКЕ СРПСКЕ

 Небојша Малешевић